Publication: Magyar Közlöny
Issue: MK-2001-55 (Year: 2001, Number: 55)
Era: 1990-2004
Section: 8/1999. (I. 20.) FVM rendelet, az agrárgazdasági célok
Paragraph Index: 31

(2) A 2. számú melléklet s) pontjában meghatározott légi úton történő növényvédelmi munkát a tulajdonos vagy képviselőjének külön kérelme alapján, indokolt esetben a Szolgálat rendeli el, a szolgáltatást végrehajtóval szerződést köt, ellenőrzi a kárelhárítási munka elvégzését, annak megfelelő végrehajtása esetén fizeti ki annak díját. A számlákat a Hivatal igazolja. Az igazolás alapján a Földművelésügyi Költségvetési Iroda az azonnali beavatkozást igénylő, további kárelhárítást szolgáló légi növényvédelmi munkák többletköltségét a Szolgálat részére megtéríti. E kárenyhítési támogatás kizárólag az esetben vehető igénybe, ha a károsult e címen a 2. § (2) bekezdése alapján támogatásban nem részesült.

Source: https://magyarkozlony.hu/hivatalos-lapok/ad442610ce88c18f45d030e65412204da1dd3fa4/dokumentumok/0a4aa4064b1f3fc0c102e8d22e250cfef2b584bd/letoltes